Zîndanê Tarsûsî yê Tîpê T’yî yê Hûmara 3 de ame îdîakerdene ke tepişteyê bi nameyê Halîs Coşkûnî xo kişto.
Seba otopsî cenazeya Coşkûnî amî berdene bi Sazîya Tibê Edlîyî. Dimayê karê otopsî ra cenaze keyeyî rê amî teslîmkerdene û keyeyî seba ke cenaze wedaro berde Mersîn.
Cenaze do Goristanê Guneykentî yê qezaya Toroslar a Mersînî bêro definkerdene.
Keyeyê Coşkûnî da zanayene ke derheqê qewimîyayîşî de çîyêk nêzanê û tena îdareyê zîndanî înan ra vato ke lajê şima xo kişto.
